**Обавештење и позив српском народу из Федерације Босне и Херцеговине**

У Федерацији Босне и Херцеговине је у току Пројекат регистрације непокретности који се односи на усклађивање података о непокретностима између катастра и земљишне књиге. Циљ пројекта је замена старих земљишних књига у циљу обједињавања и успостављања јединствене евиденције о непокретностима с којим многа избегла лица нису упозната.

Како би лица избегла из Федерације Босне и Херцеговине били упућена у своја права у поступку регистрације непокретности у том ентитету, Влада Републике Српске донела је одлуку којом је формирано шест канцеларија за пружање бесплатне правне помоћи. Канцеларије су успостављене у оквиру Републичке управе за геодетске и имовинско правне послове (РУГИП-а) и то у следећим градовима: Бања Луци, Мркоњић Граду, Бијељини, Зворнику, Источном Сарајеву и Општини Невесиње. Такође је формирана и канцеларија у Новом Саду, у булевару Краља Александра број 14 (тел:021/382-1157) Београду, ул. Гаврила Принципа 13 (тел: 064/5145877).

Поступак за пријаву права на некретнинама је следећи:

Општински судови преко својих Земљишно-књижних канцеларија објављују информације о усклађивању у „Службеном Гласнику Босне и Херцеговине“ „Службеним новинама Федерације Босне и Херцеговине“ и у најмање два дневна листа која се дистрибуирају у Босни и Херцеговини у којима позивају власнике који имају непокретности у одређеним катастарским општинама да пријаве своја права на непокретностима у року од 60 дана. Лица која нису имала сазнања о најави поступка успостављања земљишних књига по новом премеру, имају право у року од 60 дана од дана сазнања за поступак успостављања, али најдуже годину дана од почетка поступка успостављања, да пријаве своје власништво или неко друго право на непокретностима.

* Обавештење Одбора за заштиту права Срба у Федерацији БиХ
* Упутство за подносиоце пријаве права на некретнинама у Федерацији БиХ
* Линк са сајта Федералне управе за геодетске и имовинско-правне послове где је објављен Јавни позив <https://www.fgu.com.ba/bs/novosti-pregled/javni-poziv-sistematska-zamjena-uspostava-zemljisne-knjige-po-podacima-novog-katastarskog-premjera.html>